POSTUP PRED UMIESTNENÍM:

1.	Podať žiadosť o vydanie integrovaného posudku na príslušnom Úrade práce podľa miesta trvalého bydliska.
Súčasťou žiadosti o vydanie integrovaného posudku je potrebné vyplniť nasledovné tlačivá:
•	Žiadosť o integrovaný posudok
•	Lekársky nález na účely integrovanej posudkovej činnosti (využiť najnovšie lekárske nálezy)
•	Sebahodnotiaci dotazník pre osoby nad 15 rokov veku
Tlačivá nájdete na stránke www.upsvr.gov.sk - sociálne veci-posudkové činnosti-integrovaná posudková činnosť-užitočné dokumenty.
Integrovaný posudok vydá úrad práce do 60 dní, s možnosťou predĺženia až na 90 dní.
2.	Navštíviť naše Centrum sociálnych služieb (CSS)
•	oboznámite sa s možnosťou umiestnenia v CSS
•	podrobne vysvetlíme podmienky prijatia do CSS
•	zoznámite sa s denným režimom a poskytovanými službami
•	oboznámite sa s cenníkom poplatkov
•	pozriete si podmienky ubytovania
Ak sa rozhodnete pre umiestnenie v našom CSS, obdržíte Žiadosť o umiestnenie v CSS, po vyplnení bude vaša žiadosť zaradená do poradovníka.
3.	Podať Žiadosť o zabezpečenie sociálnej služby v Centre sociálnych služieb Ad usum, n. o., Poľovnícka 39/B, Veľký Meder
V prípade umiestnenia v Zariadení pre seniorov, alebo v Zariadení opatrovateľskej služby podať žiadosť o zabezpečenie sociálnej služby na obecnom alebo mestskom úrade v mieste trvalého bydliska.
Ak žiadate o zabezpečenie sociálnej služby v Domove sociálnych služieb, podať žiadosť na príslušný Vyšší územný celok.
Tlačivo nájdete na našej webovej stránke www.adusum.eu 
4.	Pred nástupom do CSS je nutné vykonať vyšetrenie na infekčné ochorenia:
•	kultivačné vyšetrenia z nosa, úst a konečníka, krvné vyšetrenia KO, CRP, BIOCH, HIV, BWR, HbSAg, RTG pľúc
•	výsledky doručiť k nahliadnutiu úsekovej sestre, ak sú všetky negatívne, je možný nástup
5.	Ak je klient samoplatca, môže nastúpiť do CSS aj pred vydaním integrovaného posudku